***Com robar un país***

Sud-àfrica (2019). 93 minuts.

VO en anglès i zulú, subtitulada en català.

**:: La història**

Un grup de periodistes d’investigació destapa un cas de corrupció en què està implicat Jacob Zuma, el que fou president de Sud-àfrica fins el 2018. Poc després, la redacció pateix una campanya de desinformació.

Dos joves d’una empresa tecnològica troben proves que deixen al descobert el *modus operandi* que explica el segrest econòmic de l'estat de Sud-àfrica per part d'interessos privats i que s’ha dut a terme amb l'ajut d'alguns polítics.

Gràcies a Zuma, els membres de la família índia Gupta utilitzen els ingressos del país en benefici propi per mitjà de participacions irregulars en les mines de carbó, mitjans de comunicació i empreses tecnològiques, i, fins i tot, de l’accés fraudulent a alguns càrrecs públics.

Quan s'obre una investigació judicial, el president Zuma declara que tot són mentides i notícies falses. Davant l'augment de lligams entre els interessos privats i el govern, els periodistes es pregunten si hi ha lloc per a la justícia en la incipient democràcia sud-africana, que tant d'esforç va costar de guanyar.

**:: Els directors**

**Rehad Desai** (Sud-àfrica, 1963)és un dels documentalistes africans més notables. Ha dirigit i produït nombrosos llargmetratges, dels quals la majoria han sigut estrenats en festivals internacionals i sales de cinema, a més de rebre elogis per part de la crítica. L’any 2015 va guanyar el Premi Emmy a Millor Documental pel seu *Miners Shot Down* (2014), en el qual s’evidencia la seva habilitat com a cineasta i la seva experiència com a activista.

**Mark J. Kaplan** (Sud-àfrica) és un dels principals realitzadors sud-africans. Les seves pel·lícules se centren en temes socials i polítics, de drets humans i memòria històrica. Va ser productor del documental *A Lion’s Trail* (2005), que va guanyar un Premi Emmy l’any 2006.

**:: Fitxa** **tècnica**

**Direcció:** Rehad Desai i Mark J. Kaplan
**Guió:** Anita Khanna, Rehad Desai
**Producció:** Zivia Desai, Anita Khanna, Rehad Desai
**Producció executiva:** Michael Auret, Mike Lerner, Geert Veuskens
**Edició:** Megan Gill, Geert Veuskens, Nikki Comninos
**Fotografia:** Nic Hofmeyr, Duncan Tilley
**So:** Sibusiso Zulu, President Kapa
**Música:** Jannous Aukema
**Distribució:** DocsBarcelona Distribution

**:: Premis i festivals**

Selecció Oficial, IDFA – Països Baixos, 2019

Selecció Oficial, Durban International Film Festival – Sud-àfrica, 2020

Selecció Oficial, Doc Edge – Nova Zelanda, 2020

Selecció Oficial, Sydney SA Film Festival – Austràlia, 2020

Selecció Oficial, Encounters IDF – Sud-àfrica, 2020